# data[].attributes.body
Hola! Nosaltres som la classe dels Nautilus de 5è B! Ens diem així ja que aquest any han batejat el nom de totes les classes. Sabeu què era el Nautilus? Un submarí pirata súper interessant!

Som un grup molt mogut, xerraire i bromista on cadascú tenim molta personalitat i ens respectem entre nosaltres. Tenim moltes ganes d'aprendre coses de vosaltres i de passar un curs genial!

# data[].attributes.headline
Escoles Minguella, una escola arran de mar.

# data[].attributes.subject
Escoles Minguella, una escola arran de mar.

# data[].attributes.body
La nostra escola ens encanta ja que està situada davant del mar i podem fer patis allà! A més, estem dins el programa d'Escoles verdes; això vol dir que és més sostenible i més respectuosa amb el medi ambient.

Va ser fundada al 1940 per Joaquima Minguella. S'anomena "escoles" perquè abans hi havia una escola per a nens i una per a nenes i sempre s'ha lluitat per a una educació en català.

Tenim dues línies per curs i arribem fins a 4t d'ESO.

Tenim 4 patis: el verd, perquè és tot d'aquest color i podem jugar a bàsquet i futbol o fer educació física, el del llimoner, perquè n'hi ha un de veritat, el de les joguines on hi van els nens i nenes més petits i el de l'escenari, on fem moltes representacions de tot tipus!

Treballem per projectes i metodologies molt innovadores i fem coses molt xules!

# data[].attributes.body
Badalona és casa nostra! És una ciutat tan gran com poblada. Té una població d'uns 217.000 habitants i té una extensió de 20,83 km quadrats amb platges molt llargues!

Hi ha carrers molt tranquils però també d'altres més comercials com el carrer de Mar o el carrer Canonge i un passeig marítim "La Rambla" on poder passejar o prendre alguna cosa als seus restaurants!

A Badalona, una de les festivitats més importants són les "Festes de maig" o dites també Festes de Sant Anastasi, el nostre patró. Es fan moltes activitats com fires, capgrossos i gegants, balls, concerts, correfocs... i la nit del 10 de maig es fa la cremada del dimoni. Com ja diu la paraula, a la platja dels pescadors es crema un dimoni enorme, ja que antigament es creia que la ciutat tindria un any de bona sort. És espectacular!

Ens agrada molt la nostra ciutat!